217.09 REGOLAMENTI DWAR IL-KONDIZZJONIJIET GĦAD-DĦUL TA’ ĊITTADINI TA’ PAJJIŻI TERZI GĦALL-FINIJIET TA’ STUDJU L-AVVIŻ LEGALI 29 ta’ l-2008. L-AVVIŻ LEGALI 29 ta’ l-2008. 1. Titolu u skop. (1) It-titolu ta’ dawn ir-regolamenti hu Regolamenti dwar il-Kondizzjonijiet għad-Dħul ta’ Ċittadini ta’ Pajjiżi Terzi għall-finijiet ta’ Studju. (2) L-għan ta’ dawn ir-regolamenti hu biex jistabbilixxi l-kondizzjonijiet u r-regoli għad-dħul ta’ ċittadini ta’ pajjiżi terzi f’Malta għal perjodu li jeċċedi t-tliet xhur għal finijiet ta’ studju. (3) Dawn ir-regolamenti jittrasponu id-Direttiva tal-Kummissjoni 2004/114/KE tat-13 ta’ Diċembru, 2004 li teħtieġ lil Stati Membri jadottaw miżuri li jirrigwardaw il-kondizzjonijiet ta’ dħul ta’ ċittadini ta’ pajjiżi terzi għall-finijiet ta’ studju, skambju ta’ skulari, taħriġ mingħajr ħlas jew servizzi volontarji. Tifsir. 2. Għall-finijiet ta’ dawn regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar l-Immigrazzjoni; Kap. 217. Kap. 217. "ċittadin ta’ pajjiż terz " tfisser kull persuna li ma tkunx ċittadin ta’ l-Unjoni Ewropea; " id-Direttur " tfisser id-Direttur għaċ-Ċittadinanza u Affarijiet ta’ Espatrijazzjoni; "impjieg " , għall-fini ta’ dawn regolamenti, m’għandhiex tinkludi lil persuni li jaħdmu għal rashom; "istituzzjoni " tfisser: (a) Kap. 327. Kap. 327. istituzzjoni ta’ edukazzjoni ogħla mħallsa minn spejjeż pubbliċi, mwaqqfa taħt l-Att dwar l-Edukazzjoni; jew (b) istituzzjoni ta’ edukazzjoni ogħla privata kif rikonoxxuta mill-Kummissjoni Nazzjonali għall-Edukazzjoni Ogħla; "paga minima nazzjonali " tfisser il-paga pubblikata permezz ta’ ordni ta’ standard nazzjonali dwar il-paga minima nazzjonali taħt l-Att dwar l-Impiegi u r-Relazzjonijiet Industrijali; Kap. 452. Kap. 452. " permess ta’ residenza " tfisser permess maħruġ taħt l-artikolu 4A ta’ l-Att u b’mod partikolari tfisser awtorizzazzjoni ta’ kull tip li tagħti d-dritt ta’ residenza fit-territorju ta’ Malta lil ċittadin ta’ pajjiż terz li ma jkunx dipendenti fuq ċittadin ta’ l-Unjoni Ewropea; " Stat Membru " tfisser Stat li jkun membru ta’ l-Unjoni Ewropea; "student " tfisser ċittadin ta’ pajjiż terz li jkun aċċettat minn istituzzjoni ta’ edukazzjoni ogħla u ammess biex jeżerċita bħala l-attività prinċipali tiegħu kors ta’ studju full-timeli jwassal għal kwalifika ta’ edukazzjoni ogħla rikonoxxuta miċ-Ċentru ta’ Informazzjoni ta’ Rikonoxximent ta’ Kwalifiki ta’ Malta, inklużi diplomi, ċertifikati jew gradidottorali f’istituzzjoni ta’ edukazzjoni ogħla, li jistgħu jkunu jkopru kors preparatorju qabel edukazzjoni bħal dik skond il-liġi; " l-Unjoni Ewropea " tfisser l-Unjoni Ewropea kif imsemmija fit-Trattat. 3. Kif japplikaw dawn ir-regolamenti. (1) Dawn ir-regolamenti għandhom ikunu japplikaw għal ċittadin ta’ pajjiż terz li jippreżenta applikazzjoni għal dħul bħala residenti f’Malta għall-fini ta’ studju. (2) Dawn ir-regolamenti m’għandhomx ikunu japplikaw għal: (a) ċittadini ta’ pajjiżi terzi li jkunu residenti f’Malta bħala persuni li jfittxu l-asil jew taħt xi forma sussidjarja ta’ protezzjoni, jew taħt skemi ta’ protezzjoni temporanja; (b) ċittadini ta’ pajjiżi terzi li jkollhom l-espulsjoni tagħhom sospiża għal raġunijiet ta’ fatt jew ta’ dritt; (ċ) L.S.460.17 ċittadini ta’ pajjiżi terzi li huma membri tal-familja ta’ ċittadini ta’ l-Unjoni Ewropea li jkunu eżerċitaw id-dritt li jkollhom għal moviment liberu fl-Unjoni Ewropea skond l-Ordni dwar il-Moviment Liberu ta’ Ċittadini ta’ l-Unjoni Ewropea u tal-Membri tal-Familji tagħhom; (d) L. S217.05 ċittadini ta’ pajjiżi terzi li jgawdu status ta’ residenti għal żmien twil fi Stat Membru ieħor u li jeżerċitaw id-dritt li għandhom li jirrisjedu f’Malta sabiex jistudjaw skond ir-Regolamenti dwar Status ta’ Residenti li joqogħdu għal Żmien Twil (Ċittadini ta’ Pajjiżi Terzi); u (e) L.S.343.23 ċittadini ta’ pajjiżi terzi li jkunu rreġistraw l-impjieg jew ix-xogħol li huma jagħmlu għal rashom mal-Korporazzjoni ta’ Xogħol u Taħriġ skond ir-Regolamenti fuq id-Dokumentazzjoni dwar Ħaddiema li Jibdew jew Itemm u Impjieg. 4. Disposizzjonijiet aktar favorevoli. (1) Dawn ir-regolamenti għandhom ikunu mingħajr preġudizzju għal disposizzjonijiet aktar favorevoli ta’ pattijiet bilaterali jew multilaterali li Malta jista’ jkollha mal-Komunità, Stati Membri oħrajn jew pajjiżi terzi. (2) Għandhom ikunu faċilitat il-proċeduri li jirrigwardaw id-dħul u r-residenza f’Malta ta’ ċittadini ta’ pajjiż terz li jipparteċipaw fi programmi tal-Komunità. 5. Kondizzjonijiet għad-dħul. Id-dħul ta’ ċittadin ta’ pajjiż terz taħt dawn ir-regolamenti għandu jkun soġġett għall-verifika ta’ provi dokumentarji li jkunu juru li dak iċ-ċittadin jikkonforma ruħu ma’ dawk il-kondizzjonijiet stipulati fir-regolamenti 6 u 7. 6. Kondizzjonijiet ġenerali. Ċittadin ta’ pajjiż terz li japplika sabiex jidħol f’Malta għall-finijiet stipulati taħt dan ir-regolament u r-regolament 8 għandu jippreżenta lid-Direttur applikazzjoni għal permess ta’ residenza għal dawk il-finijiet u: (a) jippreżenta passaport validu li jkollu validità li tkun tkopri ż-żmien li matulu jkun seridu mil-kors ta’ studju li jkun għażel; (b) fil-każ ta’ minuri, jippreżenta dikjarazzjoni tal-ġenituri li biha jawtorizza lill-minuri biex jirrisjedi f’Malta għall-finijiet ta’ studju għaż-żmien li matulu jkun seridu mil-kors; (ċ) mingħajr preġudizzju għad-disposizzjonijiet tar-Regolamenti dwar Drittijiet għal Kura tas-Saħħa, jippreżenta prova li huwa jkun kopert b’assigurazzjoni kontra l-mard dwar kull riskju ta’ mard li l-Gvern ta’ Malta jkun normalment ikopri li ċ-ċittadini ta’ Malta biha; (d) jippreżenta prova li huwa jkun ġie aċċettat minn istituzzjoni biex isegwi kors ta’ studju full-time rikonoxxut miċ-Ċentru Malti għal Rikonoxximent ta’ Kwalifiki u ta’ Informazzjoni: Iżda meta ċ-ċittadin ta’ pajjiż terz ikun qiegħed japplika biex jistudja f’istituzzjoni privata għal grad li għandu jingħata minn xi entità edukattiva mhux Maltija, iċ-ċittadin ta’ pajjiż terz għandu jġib prova li huwa jkun ġie reġistrat bħala student estern ma’ dik l-entità; (e) iġibprova li matul il-permanenza tiegħu huwa jkollu biżżejjed flus biex ikopri l-permanenza tiegħu li jkunu ekwivalenti għal mill-inqas ħamsa u sebgħin fil-mija mill-paga minima nazzjonali kif kalkolata fuq bażi ta’ kull ġimgħa għal kemm żmien idum joqgħod f’Malta, għall-ħlas li jsir għat-tagħlim u l-ispejjeż li jkun irid jagħmel biex jerġa’ lura: Iżda l-paragrafu (e) għandu jkun japplika mingħajr preġudizzju għal skrutinju individwali ta’ kull każ mid-Direttur; (f) iġibprova ta’ għarfien suffiċjenti tal-lingwa tal-kors li dak iċ-ċittadin ikun serisegwi; (g) iġibprova li jkun ħallas id-drittijiet li l-istituzzjoni titolbu jħallas, meta dan ikun japplika. 7. Ċaqlieq ta’ studenti. (1) Mingħajr preġudizzju għar-regolamenti 9 u 10(1), ċittadin ta’ pajji terz li jkun diġà iddaħħal bħala student fi Stat Membru ieħor u japplika biex isegwi parti mill-istudju tiegħu li jkun diġà beda f’Malta, jew biex iżid magħhom kors ta’ studju relatat f’Malta, għandha tinħariġlu viża tad-dħul, meta dan ikun meħtieġ, matul perjodu li ma jkollux x’jaqsam mat-tkomplija ta’ l-istudju rilevanti, filwaqt li d-Direttur jibqgħal u żmien biżżejjed biex jipproċessa l-applikazzjoni għal permess ta’ residenza, jekk l-istudent: (a) ikun jikkonforma ruħu mal-kondizzjonijiet imsemmija fir-regolament 6 f’dak l-Istat Membru l-ieħor; u (b) ikunbagħat, flimkien ma’ l-applikazzjoni tiegħu, prova dokumentarjaħiħa tar-recorda kkademiku tiegħu u prova li dak il-kors li huwa jkun jixtieq isegwi jkun ġenwinament iżid mal-kors li huwa jkun temm fl-Istat Membru l-ieħor; u (ċ) ikun ħasehem fi programm ta’ skambju tal-Komunità jew bilaterali jew ikun iddaħħal bħala student fl-Istat Membru l-ieħor għal mhux inqas minn sentejn: Iżda l-ħti ġiet imsemmija fil-paragrafu (ċ) m’għandhomx japplikaw meta l-istudent, fil-kuntest tal-programm ta’ studju tiegħu, ikun obbligat jattendi għal parti mill-korsijiet tiegħu f’istituzzjoni ta’ xi Stat Membru ieħor. (2) Id-Direttur jista’ jitlob lill-Istat Membru fejn l-istudent ikollu r-residenza tiegħu biex dan jagħti dik l-informazzjoni adatta li jkollha x’taqsam mal-permanenza ta’ l-istudent fit-territorju ta’ dak l-Istat Membru. (3) Fuq talba ta’ l-awtoritajiet kompetenti ta’ xi Stat Membru ieħor, id-Direttur għandu jagħti informazzjoni dwar il-permanenza ta’ student li jkun ċittadin ta’ pajjiż terz li jkun telaq minn Malta lejn dak l-Istat Membru biex isegwi parti mill-istudju li jkun diġà beda f’Malta jew biex iżid miegħu permezz ta’ kors relatat u li jkun inħariġlu permess ta’ residenza mid-Direttur. 8. Id-Direttur għandu joħroġ permess ta’ residenza lill-istudent għal perjodu ta’ mhux anqas minn sena jekk dak l-istudent ikun konformi mal-kondizzjonijiet stipulati fir-regolament 6 sakemm dak l-istudent ma jitqiesx li jkun ta’ theddida għall-policy pubblika, għas-sigurtà pubblika u għas-saħħa pubblika: Iżda meta l-kors ta’ studju jdum għal inqas minn sena, il-permess għandu jinħareġ għalkemm żmien idum dak il-kors: Iżda wkoll il-ħruġ tal-permess ta’ residenza għandu jsir bla ħsara għall-istudent li jgħaddi b’suċċess eżami tas-saħħa skond ma jiġi stabbilit f’dak iż-żmien mis-Suprintendent tas-Saħħa Pubblika. 9. Irtirar jew nuqqas ta’ tiġdid ta’ permess ta’ residenza. Id-Direttur jista’ jirtira jew jiċħad milli jġedded permess ta’ residenza maħruġ abbażi ta’ dawn regolamenti: (a) meta l-permess ta’ residenza jkun inkiseb b’mod frawdolenti; jew (b) kull meta jkun jidher li l-applikant ma jkunx konformi jew ma jibqax konformi mal-kondizzjonijiet stipulati fid-disposizzjonijiet tar-regolament 6; jew (ċ) meta ma jkunx jirrispetta l-limiti imposti dwar l-aċċess għal attivitajiet ekonomiċi skond ir-regolament 11; jew (d) meta l-progress tiegħu fl-istudju ma jkunx wieħed li jista’ jiġi aċċettat; jew (e) għal raġunijiet ta’ policy pubblika, għas-sigurtà pubblika u għas-saħħa pubblika. 10. Garanziji proċedurali u trasparenza. (1) Id-Direttur għandu jiddeċiedi dwar applikazzjoni għall-ksib jew it-tiġdid ta’ permess ta’ residenza u javża lill-applikant tal-permess fi żmien li ma jtellifx milli jsir l-istudju rilevanti kif imiss, filwaqt li d-Direttur jibqagħlu żmien biżżejjed biex ikun jista’ jipproċessa l-applikazzjoni: Iżda jekk l-informazzjoni mogħtija b’sostenn ta’ l-applikazzjoni ma tkunx waħda adegwata, l-ipproċessar ta’ l-applikazzjoni jista’ jiġi sospiż u d-Direttur għandu jgħarraf lill-applikant b’kull informazzjoni oħra li jkun jeħtieġ. (2) Id-Direttur għandu javża bil-miktub lill-istudent li jkun ippreżenta applikazzjoni biex jikseb jew iġedded permess ta’ residenza, li huwa jkun ċaħad dik l-applikazzjoni jew, fil-każ li l-permess ikun ġie rtirat, javżah dwar il-proċeduri li jkollu disponibbli u t-terminu li jkollu biex jippreżenta appell fil-Bord ta’ l-Appelli dwar l-Immigrazzjoni. (3) Meta d-Direttur jiddeċiedi li għandu jiċħad applikazzjoni jew li jirtira permess ta’ residenza skond ir-regolament 9, l-istudent ikollu dritt li jappella kontra dik id-deċiżjoni fil-Bord ta’ l-Appelli dwar l-Immigrazzjoni. 11. X’ jistgħu jagħmlu l-istudenti ekonomikament. L-istudenti li jkunu detenturi ta’ permess ta’ residenza jkollhom dritt għal impjieg, għal żmien li ma jeċċedix l-għaxar sigħat fil-ġimgħa, sakemm dawn ikollhom liċenza ta’ l-impjieg maħruġa skond l-artikolu 11(3) ta’ l-Att: Iżda student ma jkollux dak id-dritt matul l-ewwel sena ta’ residenza tiegħu f’Malta skond dawn ir-regolamenti: Iżda wkoll il-liċenza ta’ l-impjieg m’għandhiex tinħareġ jekk, wara li jifli sew is-sitwazzjoni tas-suq tax-xogħol f’Malta, il-Ministru responsabbli għax-xogħol ikun jidhirlu lil-ħruġ ta’ liċenzi bħal dawk ikollu effetti kuntrarji fuq dak is-suq tax-xogħol.